פיאם ניאזמנד

סייד פיאם ניאזמנד (בפרסית: سید پیام نیازمند; נולד ב-6 באפריל 1995 בטהראן שבאיראן) הוא כדורגלן איראני המשחק בעמדת השוער בקבוצת ספהאן מליגת העל האיראנית, בהשאלה מפורטימוננסה, ובנבחרת איראן.

קריירת מועדונים 
ניאזמנד גדל במחלקת הנוער של פייכאן. הוא החל את הקריירה המקצוענית שלו בקבוצה הבוגרת של המועדון במסגרת ליגת העל האיראנית, וערך 30 הופעות ליגה במדי המועדון.

ב-1 ביולי 2018 חתם ניאזמנד בספהאן מליגת העל האיראנית. הוא ערך 89 הופעות ליגה במדי המועדון.

ב-13 ביולי 2021 חתם ניאזמנד בפורטימוננסה מליגת העל הפורטוגלית. בעונתו הראשונה במועדון ערך שתי הופעות ליגה.

ב-20 באוגוסט 2022 הושאל ניאזמנד למשך עונה אחת לספהאן מליגת העל האיראנית.

קריירה בינלאומית 
ב-8 באוקטובר 2020 ערך ניאזמנד את הופעת הבכורה שלו בנבחרת איראן, בניצחון 2-1 על נבחרת אוזבקיסטן במשחק ידידות.

נכלל בסגל נבחרת איראן לטורניר מונדיאל 2022.

קישורים חיצוניים

הערות שוליים 

כדורגלנים איראנים
שוערי כדורגל איראנים
כדורגלני ספהאן
כדורגלני פורטימוננסה
כדורגלני נבחרת איראן
כדורגלני מונדיאל 2022
איראנים שנולדו ב-1995